Jim Harbaugh Michiganin päävalmentajana
**James Joseph "Jim" Harbaugh** (s. 23. joulukuuta 1963 Toledo, Ohio) on yhdysvaltalainen amerikkalaisen jalkapallon valmentaja, sekä entinen pelaaja. Tällä hetkellä hän toimii NFL-joukkue Los Angeles Chargersin päävalmentajana.

Ura
---

Harbaugh pelasi NFL:ssä pelinrakentajana 14 kautta edustaen muun muassa Chicago Bearsia ja Indianapolis Coltsia. Valmentamisen hän aloitti yliopistotasolta. Vuosina 2004–2006 hän toimi San Diegon yliopiston päävalmentajana ja vuosina 2007–2010 Stanfordin yliopiston päävalmentajana. 

San Francisco 49ers palkkasi Harbaughin päävalmentajakseen vuonna 2011, korvaamaan ennen edelliskauden viimeistä peliä erotettu Mike Singletary. Harbaugh'n perässä oli myös toinen NFL-joukkue Miami Dolphins.

Harbaughin ura 49ersin peräsimessä oli menestyksekäs, vaikka mestaruutta ei tullut. Heti ensimmäisellä kaudellan hän johdatti 49ersin konferenssifinaaliin ja hänet valittiin NFL:n vuoden valmentajaksi. Kaudella 2012 49ers hävisi Super Bowlissa Baltimore Ravensille ja vuotta myöhemmin meno tyssäsi konferenssifinaaleissa mestari Seattle Seahawksia vastaan.

Kausi 2014 oli 49ersille pettymys joukkueen voittaessa vain puolet otteluistaan. Kauden jälkeen Harbaugh siirtyi takaisin yliopistotasolle Michiganin yliopiston päävalmentajaksi. Harbaugh opiskeli itse Michiganissa ja pelasi pelinrakentajana. Hänen isänsä Jack valmensi myös yliopistossa 1970-luvulla.  Harbaugh toimi Michiganin päävalmentajana 9 kautta. Viimeisen kolmen kauden aikana (2021-2023) joukkue hävisi vain 3 ottelua. Kaudella 2023 joukkue eteni yliopistosarjan loppuotteluun, jossa se kaatoin Washingtonin yliopiston numeroin 34-13.

Tammikuussa 2024 NFL-joukkue Los Angeles Chargers nimesi Harbaugh'n päävalmentajakseen.

Muuta
-----

Harbaugh'n veli John on NFL:n Baltimore Ravensin päävalmentaja ja hänen isänsä Jack oli pitkän linjan yliopistovalmentaja.

Harbaugh on ollut IndyCar-talli Panther Racingin osaomistaja vuodesta 1997 lähtien. Tallin auton kilpailunumero on neljä, Harbaugh'n vanhan pelinumeron mukaan.

Lähteet
-------

1. ↑  49ers' Jim Harbaugh wins Coach of Year *www.chicagotribune.com*. Chicago Tribune. Viitattu 21.2.2014. (englanniksi)
2. ↑  Jim Harbaugh *Pro Football Reference*. Viitattu 21.2.2014. (englanniksi)
3. ↑  Paul Gutierrez: Jim Harbaugh, Niners mutually part *ESPN*.  29.12.2014. Viitattu 15.1.2015. (englanniksi)
4. ↑  Mark Snyder: Jim Harbaugh lands his 'dream' job at Michigan *Detroit Free Press*.  30.12.2014. Viitattu 15.1.2015. (englanniksi)
5. ↑  Heather Dinich: Michigan tops Washington to win CFP national championship *ESPN.com*.  8.1.2024. Viitattu 26.1.2024. (englanniksi)
6. ↑
7. ↑  Historian havinaa Super Bowlissa - valmentajaveljekset vastakkain

Aiheesta muualla
----------------

* Kuvia tai muita tiedostoja aiheesta **Jim Harbaugh** Wikimedia Commonsissa

|  |  |  |
| --- | --- | --- |
| Edeltäjä:**Jason DesJarlais** | **San Diego Torerosin päävalmentaja**2004–2006 | Seuraaja:**Ron Caragher** |

|  |  |  |
| --- | --- | --- |
| Edeltäjä:**Walt Harris** | **Stanford Cardinalin päävalmentaja**2007–2010 | Seuraaja:**David Shaw** |

|  |  |  |
| --- | --- | --- |
| Edeltäjä:**Jim Tomsula** | **San Francisco 49ersin päävalmentaja**2011–2014 | Seuraaja:**Jim Tomsula** |

|  |  |  |
| --- | --- | --- |
| Edeltäjä:**Brady Hoke** | **Michigan Wolverinesin päävalmentaja**2015–2023 | Seuraaja:**Sherrone Moore** |

|  |  |  |
| --- | --- | --- |
| Edeltäjä:**Giff Smith** | **Los Angeles Chargersin päävalmentaja**2024– | Seuraaja:**-** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Muut | 
* IdRef

 |

 |